“เงินบาท” เปิดอ่อนค่า 35.90 บ. คาดกรอบวันนี้ 35.85-36.15 บาท/ดอลลาร์
“เงินบาท” เปิดอ่อนค่า 35.90 บาท/ดอลลาร์ อ่อนค่าจากเย็นวันศุกร์ที่ปิดตลาดที่ระดับ 35.75 บาท/ดอลลาร์ คาดวันนี้จะเคลื่อนไหวในกรอบ 35.85 - 36.15 บาท/ดอลลาร์
“เงินบาท” เปิดอ่อนค่า 35.90 บาท/ดอลลาร์ อ่อนค่าจากเย็นวันศุกร์ที่ปิดตลาดที่ระดับ 35.75 บาท/ดอลลาร์ คาดวันนี้จะเคลื่อนไหวในกรอบ 35.85 - 36.15 บาท/ดอลลาร์
21 พ.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 35.90 บาท/ดอลลาร์ อ่อนค่าจากเย็นวันศุกร์ที่ปิดตลาดที่ระดับ 35.75 บาท/ดอลลาร์ โดยวันนี้ปัจจัยในประเทศที่ตลาดให้ความสนใจ คือ การรายงานตัวเลข GDP ไตรมาส 3/65 จากสำนักงานสภาพัฒนาการเศรษฐกิจและสังคมแห่งชาติ (สศช.) ซึ่งตลาดคาดว่าจะขยายตัวได้ 4.5% เมื่อเทียบงวดเดียวกันของปีก่อน
นอกจากนี้ ในช่วงกลางสัปดาห์ ตลาดยังรอดูรายงานการประชุมของธนาคารกลางสหรัฐ (เฟด) ด้วย
“วันนี้ตลาดรอดูสภาพัฒน์ รายงาน GDP ไตรมาส 3 ซึ่งคาดว่าจะขยายตัวได้ 4.5% ซึ่งหาก GDP ออกมาดี ก็น่าจะมีผลบ้างกับค่าเงินบาท” นักบริหารเงิน ระบุ
ทั้งนี้ นักบริหารเงิน คาดว่า วันนี้เงินบาทจะเคลื่อนไหวในกรอบ 35.85 – 36.15 บาท/ดอลลาร์